Un muncitor indonezian a fost mușcat de dragonul de Komodo pe șantierul viitorului "Jurrasic Park".
Un muncitor din Indonezia a fost mușcat de dragonul de Komodo. Acesta a fost transportat de urgență la spital. Pe șantierul parcului au mai existat probleme, deși administrația a garantat pentru siguranța muncitorilor.
Un dragon de Komodo a atacat un muncitor indonezian, Elias Agas, care participă la construcția unui resort "Jurrasic Park", în valoare de 6,5 milioane de dolari, informează Vice. Parcul este construit pe insula Rinca, în Parcul Național Komodo, unde imensele șopârle trăiesc de mii de ani.Bărbatul de 46 de ani a fost mușcat de piciorul stâng și încheietura dreaptă și a fost dus la spital cu o șalupă de mare viteză.Pe grupul de insule din estul Indoneziei își fac veacul aproximativ 4.000 de șopârle Komodo. Turiștii și vizitatorii sunt sfătuiți să nu se apropie de animalele a căror mușcătură este toxică.Parcul de distracții care se ridică pe insulă a mai întâmpinat probleme, după ce un alt dragon de Komodo din aceeași specie a ieșit în calea unui camion de construcții, iar pe rețelele sociale poza a fost distribuită cu hashtagul #savekomodo.Administrația parcului a asigurat firma de construcții că muncitorii sunt în siguranță la debutul lucrărilor.